
JUDEŢUL TIMIŞ                                                                    

PRIMĂRIA TIMIŞOARA                                        
GHEORGHE CIUHANDU

DIRECŢIA EDILITARĂ

NR. _______________

REFERAT

privind aprobarea studiului de fezabilitate „Modernizarea Cazanului de abur nr. 2 CT CENTRU TIMIŞOARA (automatizarea funcţionării cazanului)”

În Conceptul strategic privind sistemul de termoficare al Municipiului Timişoara aprobat în anul 2003 şi actualizat în anul 2006 se prevede realizarea unor lucrări de investiţii care au drept scop modernizarea, retehnologizarea şi dezvoltarea capacităţilor de producere a energiei termice.

Ţinând cont de faptul că, cazanul de abur nr. 2 din CET Centru Timişoara de tip Sulzer-12,5 tonă/h a fost fabricat şi pus în funcţiune în anul 1936 a fost modificat în vederea funcţionării cu combustibil – gaze naturale în anul 1963 şi având în vedere că este necesar respectarea condiţiilor tehnice şi de siguranţă în funcţionarea acestui cazan se impune realizarea unor lucrări de reparaţie şi modernizări în principal în legătură cu automatizarea cazanului.
Valoarea totală a investiţiei „Modernizarea Cazanului de abur nr. 2 CT CENTRU TIMIŞOARA (automatizarea funcţionării cazanului)” conform  devizului general din studiul de fezabilitate întocmit de SC COLTERM SA este de 882.772 lei reprezentând 244.197 EURO  la cursul de 3,615 lei/EURO din data de 10.05.2005. Durata de execuţie a lucrării este de 12 luni şi finanţarea se va realiza de la bugetul statului. 

Având în vedere cele expuse mai sus precum şi studiul de fezabilitate depus de  SC COLTERM SA cu nr. RE2007-279 /15.02.2007, propunem aprobarea Studiului de Fezabilitate „Modernizarea Cazanului de abur nr. 2 CT CENTRU TIMIŞOARA (automatizarea funcţionării cazanului)”.

